Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 689

1. A szociális munka értékeinek és etikai szabályainak megfelelő munkavégzés A nevelőszülő munkája során: — a szakma etikai szabályai szerint járjon el, érzékelje a gyermekelhelyezés és a segítő tevékenység alapdilemmáit, — megfelelő empátiával fogadja a hozzáfordulókat, vállalva a szakmai felelősséget, — érzékelje és tartsa tiszteletben a sajátjáétól eltérő kultúrák, szubkultúrák sajátosságait, — tartsa tiszteletben nevelt gyermeke vallási, kulturális és etnikai hovatartozását és biztosítson számára ezeknek megfelelő nevelést, — tartsa tiszteletben neveltje döntéseit, értékrendjét, életstílusát, autonómiáját, tulajdonságait, személyiségi jogait, — a szakmai titoktartás szabályai szerint kezelje a birtokába jutott információkat, — ismerje fel és kezelje megfelelően a nevelt gyermekkel és annak vér szerinti családjával kapcsolatos esetleges előítéleteit, szerep-összeférhetetlenségét, törekedjen ezek kiküszöbölésére, — tartsa be szakmai illetékessége határait, — ismerje fel a segítő kapcsolatban felmerülő problémáit és erről konzultáljon szupervizorral.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes